عبد الله الفيصل

عبد الله الفيصل بن عبد العزيز آل سعود (18 يونيه 1923 – 8 مايو 2007) هوا الامير و الشاعر و الابن البكر للملك فيصل بن عبد العزيز, والدته هيا الاميره سلطانه بنت احمد بن محمد السديرى, اتولد بمدينه الرياض فى 5 ذو الحجه سنة 1341 هـ, و اتولى تربيته فى صغره جده الملك عبدالعزيز آل سعود, و لما بقى عنده خمس سنين نقل مع والده الملك فيصل الحجاز و اتلقى علومه فيها.
بدا الشغل الحكومى رسميا فى اواخر الاربعينيات الميلاديه لما عينه الملك عبد العزيز وكيل لنائبه فى الحجاز و كان بينوب عنه فى اداره مجلس الوكلا, سنة 1950 تم تعيينه وزير للداخليه و اللى جمع معها وزارة الصحه, اتفرغ بعدها للداخليه, و بعدين للاعمال الحره و القراءه و الاطلاع, رافق والده الملك فيصل فى الكتير من المؤتمرات, و منها مؤتمر انشاء الامم المتحده سنة 1945 فى الولايات المتحده, فى المجال الشعرى برع الامير عبد الله الفيصل فى نظم القصيده, و اعتبر واحد من فرسانها, تم تكريم الامير فى الكتير من المحافل السعوديه و الاقليميه و الدوليه.

 دراسته 
التحق عبد الله الفيصل بواحده من المدارس الابتدائيه فى مكه المكرمه, و كان التعليم وقتها فى بدايته, اخد الشهاده الابتدائيه اللى كانت من اعلى الشهادات وقتها فى المملكه.

 مناصبه 
اتولى فى عهد جده الملك عبد العزيز آل سعود المناصب التاليه:
 مساعد نائب الملك (والده الامير فيصل) على الحجاز.
 وزير الصحه.
 وزير الداخليه.

 اعماله 
اسس مجموعه الفيصليه اللى بتشتغل فى عده مجالات و هو شاعر كبير من شعرا الاغنيه العربيه (الفصحى و النبطى) و غنا قصائده نجوم الغنا العربى و الشعبى زى:
 ام كلثوم: (ثورة الشك ,من اجل عينيك)
 نجاه الصغيره
 عزيزه جلال
 عبادى الجوهر
 عبد الحليم حافظ:سمراء ، يامالكاً قلبى
 فايزه احمد
 طلال مداح
 محمد عبده
 محمد عمر
 خالد عبد الرحمن
 عبد الكريم عبد القادر
 نبيل شعيل
 فهد بن سعيد
 وغيرهم من نجوم الغناء العربى.
ليه دواوين مطبوعه و هيا:
 (وحى الحرمان) صدر سنه 1953 م/ 1373 هـ (قصائد فصحى) الطبعه الاولى
 (حديث قلب) صدر سنه 1980 م/ 1400 هـ (قصائد فصحى) ترجم الى الانجليزيه والفرنسيه والروسيه
 (مشاعري) صدر سنه 1985 م / 1405 هـ (قصائد شعبيه نبطيه)

 لينكات برانيه 

 مصادر 

تصنيف:امرا سعوديين
تصنيف:ال سعود
تصنيف:احفاد عبد العزيز ال سعود
تصنيف:عرب